ਸਿਰਲੇਖ: ਇੰਗਲੈਂਡ 'ਚ ਦਾੜ੍ਹੀ ਵਾਲੇ ਵੀ ਕਰ ਸਕਣਗੇ ਅਮੈਚਿਓਰ ਮੁੱਕੇਬਾਜ਼ੀ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਕਰਮ ਸਿੰਘ ਆਪਣੇ ਕੋਚ ਨਾਲ ਰਿੰਗ ਵਿੱਚ ਅਭਿਆਸ ਕਰਦੇ ਹੋਏ।

ਇਸ ਤੋਂ ਪਹਿਲਾਂ ਐਮੇਚਿਓਰ ਬਾਕਸਰਾਂ ਨੂੰ ਮੈਚ ਤੋਂ ਪਹਿਲਾਂ ਸ਼ੇਵ ਕਰਨੀ ਜ਼ਰੂਰੀ ਹੁੰਦੀ ਸੀ। ਇਸ ਪਿੱਛੇ ਤਰਕ ਇਹ ਸੀ ਕਿ ਦਾੜ੍ਹੀ ਨਾਲ ਚਿਹਰੇ ਦੀਆਂ ਸੱਟਾਂ ਲੁਕ ਜਾਂਦੀਆਂ ਹਨ।

ਇੰਗਲੈਂਡ ਵਿੱਚ ਸਿੱਖ ਅਤੇ ਮੁਸਲਿਮ ਸੰਗਠਨ ਲੰਮੇ ਸਮੇਂ ਤੋਂ ਇਹ ਸ਼ਰਤ ਹਟਾਉਣ ਲਈ ਸੰਘਰਸ਼ ਕਰ ਰਹੇ ਸਨ। 

ਐਮੇਚਿਓਰ ਬਾਕਸਿੰਗ ਵਿੱਚ ਇਹ ਸ਼ਰਤ ਪਿਛਲੇ 100 ਸਾਲਾਂ ਤੋਂ ਚਲੀ ਆ ਰਹੀ ਸੀ।

ਇਸ ਸ਼ਰਤ ਕਰਕੇ ਦਾੜ੍ਹੀ ਨਾ ਕੱਟਣ ਵਾਲੇ ਐਮੇਚਿਓਰ ਖਿਡਾਰੀ ਅਧਿਕਾਰਤ ਟੂਰਨਾਮੈਂਟਾਂ ਵਿੱਚ ਨਹੀਂ ਖੇਡ ਸਕਦੇ ਸਨ ਅਤੇ ਉਨ੍ਹਾਂ ਦਾ ਖੇਡ ਜੀਵਨ ਕਲੱਬਾਂ ਤੱਕ ਹੀ ਸਿਮਟ ਕੇ ਰਹਿ ਜਾਂਦਾ ਸੀ।

ਖਿਡਾਰੀਆਂ ਦੀ ਸ਼ਮੂਲੀਅਤ ਵਧੇਗੀ

ਇਸ ਬਦਲਾਅ ਨਾਲ ਦੇਸ ਵਿੱਚ ਖਿਡਾਰੀਆਂ ਦੀ ਸ਼ਮੂਲੀਅਤ ਵਧੇਗੀ। ਇੰਗਲੈਂਡ ਦੇ ਚੀਫ਼ ਐਗਜ਼ੀਕਿਊਟਿਵ ਗੈਥਿਨ ਜੈਂਕਿਨਸ ਨੇ ਕਿਹਾ, "ਬਾਕਸਿੰਗ ਨੂੰ ਇਸ ਦੀ ਵਿਭਿੰਨਤਾ 'ਤੇ ਮਾਣ ਹੈ ਅਤੇ ਅਸੀਂ ਉਮੀਦ ਕਰਦੇ ਹਾਂ ਕਿ ਇਸ ਨਿਯਮ ਨੂੰ ਬਦਲਣ ਨਾਲ ਮੁੱਕੇਬਾਜ਼ੀ 'ਤੇ ਸਕਾਰਾਤਮਕ ਅਸਰ ਪਵੇਗਾ।

ਇੰਗਲੈਂਡ ਦੀ ਪ੍ਰੋਫੈਸ਼ਨਲ ਮੁੱਕੇਬਾਜ਼ੀ ਦੀ ਨਿਗਰਾਨ ਸੰਸਥਾ ਬ੍ਰਿਟਿਸ਼ ਬਾਕਸਿੰਗ ਬੋਰਡ ਆਫ਼ ਕੰਟਰੋਲ ਇਹ ਸ਼ਰਤ ਪਹਿਲਾਂ ਹੀ ਹਟਾ ਚੁੱਕੀ ਹੈ।  

ਸੰਸਥਾ ਦੇ ਜਰਨਲ ਸਕੱਤਰ ਰੌਬਰਟ ਸਮਿੱਥ ਨੇ ਕਿਹਾ, "ਅਸੀਂ ਅਜਿਹਾ ਨਿਯਮ ਕਾਫੀ ਦੇਰ ਪਹਿਲਾਂ ਖ਼ਤਮ ਕਰ ਦਿੱਤਾ ਸੀ...ਅਜਿਹਾ ਕਰਨਾ ਤਰਕਸੰਗਤ ਅਤੇ ਸਾਧਾਰਨ ਸੂਝ ਦੀ ਗੱਲ ਸੀ।"

ਇੰਗਲੈਂਡ ਬਾਕਸਿੰਗ ਐਮੇਚਿਓਰ ਬਾਕਸਿੰਗ ਦੀ ਕੌਮਾਂਤਰੀ ਐਸੋਸੀਏਸ਼ਨ ਕੋਲ ਵੀ ਇਹ ਸ਼ਰਤ ਹਟਾਉਣ ਲਈ ਰਾਬਤਾ ਕਰੇਗੀ।

ਕੌਮਾਂਤਰੀ ਪੱਧਰ 'ਤੇ ਕੌਮਾਂਤਰੀ ਓਲੰਪਿਕ ਐਸੋਸੀਏਸ਼ਨ ਵਿੱਚ ਵੀ ਮੁੱਕੇਬਾਜ਼ਾਂ ਦੇ ਦਾੜ੍ਹੀ ਜਾਂ ਮੁੱਛਾਂ ਰੱਖਣ 'ਤੇ ਪਾਬੰਦੀ ਹੈ।

ਧਰਮ ਬਨਾਮ ਬਾਕਸਿੰਗ

ਸਿੱਖੀ ਵਿੱਚ ਕੇਸਾਂ ਨੂੰ ਪਵਿੱਤਰ ਮੰਨਿਆ ਜਾਂਦਾ ਹੈ ਅਤੇ ਔਰਤਾਂ ਅਤੇ ਮਰਦਾਂ ਦੋਹਾਂ ਲਈ ਆਪਣੇ ਵਾਲ ਕੱਟਣ ਦੀ ਮਨਾਹੀ ਹੈ।

ਇੰਦੀ ਸਿੰਘ (30) ਜੋ ਕਿ ਸਿੱਖ ਈਥੋਜ਼ ਕੌਮਬੈਟ ਸਪੋਰਟਸ ਆਰਗੇਨਾਈਜ਼ੇਸ਼ਨ ਦੇ ਕੋਚ ਹਨ। ਇਸ ਆਰਗੇਨਾਈਜ਼ੇਸ਼ਨ ਦੇ ਪੂਰੇ ਇੰਗਲੈਂਡ ਵਿੱਚ 11 ਬਾਕਸਿੰਗ ਕਲੱਬ ਹਨ। 

ਉਨ੍ਹਾਂ ਨੇ ਪਿਛਲੇ ਸਾਲ ਨਵੰਬਰ ਵਿੱਚ ਇੰਗਲੈਂਡ ਬਾਕਸਿੰਗ ਨਾਲ ਇਸ ਮੁੱਦੇ ਲਈ ਸੰਪਰਕ ਕੀਤਾ ਸੀ।

ਖਾਲਸਾ ਅਖਾੜਾ ਕੋਵੈਂਟਰੀ ਬਾਕਸਿੰਗ ਕਲੱਬ ਦੇ ਖਿਡਾਰੀਆਂ ਅਤੇ ਕੋਚਾਂ ਦੀਆਂ ਉਮੀਦਾਂ ਹੁਣ ਵਧ ਗਈਆਂ ਹਨ।

ਉਨ੍ਹਾਂ ਕਿਹਾ, "ਹੁਣ ਜਦੋਂਕਿ ਇੰਗਲੈਂਡ ਵਿੱਚ ਰਾਹ ਖੁੱਲ੍ਹ ਗਿਆ ਹੈ, ਅਸੀਂ ਭਵਿੱਖ ਦੇ ਸਿੱਖ ਮੁੱਕੇਬਾਜ਼ਾਂ ਨੂੰ ਕੌਮਾਂਤਰੀ ਪੱਧਰ 'ਤੇ ਵੀ ਖੇਡਦੇ ਦੇਖਾਂਗੇ।"

"ਅਸੀਂ ਇਹ ਮੁੱਦਾ ਏਆਈਬੀ ਕੋਲ ਵੀ ਚੁੱਕਾਂਗੇ। ਅਸੀਂ ਆਪਣੀ ਟੀਮ ਵੱਲੋਂ ਇਹ ਮਸਲਾ ਭਾਰਤੀ ਐਮੇਚਿਓਰ ਬਾਕਸਿੰਗ ਐਸੋਸੀਏਸ਼ਨ ਕੋਲ ਵੀ ਚੁੱਕਣ ਦੀ ਯੋਜਨਾ ਬਣਾ ਰਹੇ ਹਾਂ।"

ਕਰਮ ਸਿੰਘ ਇੱਕ ਅਜਿਹੇ ਨੌਜਵਾਨ ਮੁੱਕੇਬਾਜ਼ ਹਨ ਜਿਨ੍ਹਾਂ ਨੂੰ ਇਸ ਸ਼ਰਤ ਦੇ ਹਟਣ ਨਾਲ ਲਾਭ ਪਹੁੰਚੇਗਾ। 

ਇਹ 20 ਸਾਲਾ ਖਿਡਾਰੀ ਬਰਤਾਨੀਆ ਅਤੇ ਵਿਸ਼ਵ ਮੁੱਕੇਬਾਜ਼ ਯੂਨੀਅਨ ਦੇ ਸਾਬਕਾ ਚੈਂਪੀਅਨ ਵੇਨ ਇਲਕੋਕ ਦੀ...